Mun algengara er að fólk ferðist eitt enda hentar það mörgum betur að stjórna sér algerlega sjálft . Hér eru nokkur ráð fyrir fólk sem langar að prófa . Lesið ykkur vel til um áfangastaðinn áður en þið leggið af stað Mennt er ávallt máttur og því meiri þekkingu sem fólk hefur á aðstæðum , þeim mun líklegra er að allt fari að óskum . Skapið ykkur vettvang Margir sem ferðast einir halda dagbækur að hætti landkönnuða fyrri tíma . Nú á dögum rata þær oft á Netið . Þar eru birtar frásagnir af ævintýrum ferðalangsins og myndir . Svona ferðablogg njóta mikilla vinsælda og að tengjast fylgjendum sínum í hvert sinn sem bætt er við bloggið getur verið mjög gefandi . Í þessu er einnig falið ákveðið öryggi . Allur heimurinn veit hvar þið eruð stödd daglega eða á nokkurra daga fresti . Það sem þið hafið að segja getur svo gagnast þeim sem feta í fótspor ykkar . Verið viss um að þið viljið í raun ferðast ein Það hentar ekki öllum að vera einir á ferð . Sumir finna fyrir einmanaleika og ótta . Verið þess vegna viss um að þið séuð undir það búin að vera ein . Til að undirbúa tilfinninguna farið ein á söfn , veitingahús og ferðamannastaði í eigin heimalandi áður en þið heldið af stað . Ýmsum reynist vel að hafa með sér bók eða iPad til að kíkja á meðan beðið er eftir matnum eða grípa til ef þeir finna fyrir óþægilegu augnaráði . Veljið áfangastaðinn vel Byrjið á að fara styttri ferðir og þá til staða þar sem þið búist ekki við miklum vandræðum , til dæmis landa líkum ykkar heimalandi og þar sem þið getið gert ykkur skiljanleg . Ef vel tekst til er ekkert mál að láta draumana rætast og skella sér til Nepal , Bólivíu eða Ghana . Takið ekki hvaða ráðum sem er Ráðleggingar annarra geta verið gagnlegar en stundum eiga þær alls ekki við í ykkar tilfelli . Takið öll ráð sem gefin eru í góðri trú til yfirvegunar en staðreynið þau og notið aðeins þegar þið eruð viss um að þau passi ykkur . Finnið ykkar útgangspunkt Margt fólk ferðast í ákveðnum tilgangi . Mataráhugi rekur suma áfram , ást á listum og menningu aðra en sumir njóta þess best að reika um og upplifa andrúmsloftið . Finnið ykkar þema og byrjið hverja ferð þar . Veljið gististaðinn af kostgæfni Það er alltaf gott að hvílast vel . Auk þess er gott að geta dregið sig í hlé eftir langan dag á ferðalagi og notið þess að slaka á í einrúmi . Ef þið hafið ekkert á móti félagsskap og ýmsum óþægindum sem fylgja því að sofa í herbergi með mörgum öðrum má að sjálfsögðu bóka hostel en ef ekki má til dæmis skoða www.slh.com þar sem finna má lítil lúxushótel um allan heim .